آذربایجانین مختلیف بؤلگهلرینده کندلردن شهره کؤچ ائدن اهالینین بؤیوک اکثریتی ایمکانسیزلیقدان شهر هندورینده مسکن سالیر.
آخار. آذ خبر وئریر کی، بو سؤزلری غربی آذربایجان والیسی قوربانعلی سعادت تیکینتی مهندیسلیگی تشکیلاتی عمومی هئیتینین ۲۰-جی ایجلاسیندا چیخیشی زامانی دئییب.
«بؤلگهده بیر چوخ پروبلملرله اوز-اوزییک. شهرلرده بلدییه ایدارهلرینین مالییه دورومو یاخشی دئییل. بعضی بلدییه ایدارهلری حتی اؤز ایشچیلرینین ماعاشینی بئله اؤدیه بیلمیر. اونلارین اساس گلیری سادهجه علاوه دیردن الده اولونان وسایتدن عبارتدیر. دوشونورهم کی، بلدییه ایدارهلری اؤز گلیرلری و ایدارچیلیک اوصولو ایله باغلی هانسیسا چیخیش یولو تاپمالیدیلار»، - دئیه والی بیلدیریب.
azb_Arab azb_Arab azb_Arab